Reputation (ალბომი)

**Reputation** — ამერიკელი მომღერლისა და კომპოზიტორის ტეილორ სვიფტის მეექვსე სტუდიური ალბომი. იგი გამოვიდა 2017 წლის 10 ნოემბერს, ლეიბლ Big Machine Records- ის ქვეშ.

ალბომს აქვს ოთხი საერთაშორისო სინგლი: *"Look What You Made Me Do", "... Ready for it?", "End Game" და "Delicate".* პირველმა და მეორე სინგლმა მიაღწია Billboard Hot 100– ის ხუთეულს. მთავარი სინგლი *"Look What You Made Me Do"* ლიდერობდა ჩარტში სამი კვირის განმავლობაში. ''"New Year's Day"* გამოვიდა აშშ-ს ქანთრი რადიოში, ხოლო *"Getaway Car"* მხოლოდ ავსტრალიის რადიოში. პირველ კვირაში ამერიკის შეერთებულ შტატებში გაიყიდა ალბომის ერთ მილიონზე მეტი ასლი. ალბომის დებიუტი შედგა პირველ ადგილზე Billboard 200-ში. 2017 წელს გაიყიდა ალბომის 4,5 მილიონი ასლი რითაც სვიფტი გახდა იმ წლის ყველაზე გაყიდვადი ქალი მომღერალი. მან 2018 წელს გამართა ალბომის ტური — Reputation Stadium Tour, რომელიც გახდა ყველაზე შემოსავლიანი ტური ჩრდილოეთ ამერიკის ისტორიაში.

## გამოქვეყნება 
[მინი|Reputation Stadium Tour [მინეაპოლისი|მინეაპოლისში]]
სვიფტმა ინსტაგრამის საშუალებით პირველად 2017 წლის 23 აგვისტოს გამოაცხადა, რომ მისი მეექვსე ალბომი *Reputation* გამოვიდოდა 2017 წლის 10 ნოემბერს. ალბომის მთავარი სინგლი *"Look What You Made Me Do"* გამოვიდა მეორე დღეს, 24 აგვისტოს, მისი დებიუტი შედგა 77-ე ადგილზე, შემდეგ კვირას კი გადაინაცვლა პირველ ადგილზეBillboard Hot 100-ში. მეორე სინგლი *"... Ready for it?"* გამოვიდა 2017 წლის 3 სექტემბერს, როგორც სარეკლამო სინგლი, მისი დებიუტი შედგა მე-5 ადგილზე Billboard Hot 100-ში. 2017 წლის 20 ოქტომბერს სვიფტმა გამოუშვა კიდევ ერთი სარეკლამო სინგლი სახელწოდებით "Gorgeous". ტრეკი სახელწოდებით "Call It What You Want" გამოვიდა 2017 წლის 2 ნოემბერს, როგორც კიდევ ერთი სარეკლამო სინგლი.

7 ნოემბერს, Bloomberg L.P.-მა განაცხადა, რომ ალბომი გამოქვეყნებისთანავე არ აიტვირთებოდა სთრიმინგ ფორმატებზე და შესაძლებელი იქნებოდა მხოლოდ ციფრული და ფიზიკური ფორმატის შეძენა. იმავე დღეს, სვიფტმა გამოაქვეყნა ალბომების ტრეკების სია სოციალურ მედიაში მის ანგარიშებზე. ალბომი სთრიმინგ სერვისებზე ხელმისაწვდომი გახდა 2017 წლის 1 დეკემბერს.

მთავარი სინგლი, "Look What You Made Me Do", რომელიც გამოიცა მომღერლის მედიიდან გაუჩინარებიდან ერთი წლის შემდეგ, ითვლება პოპ მუსიკის ერთ – ერთ ყველაზე დასამახსოვრებელ მომენტად. სიმღერის გამოსვლამდე სვიფტმა გაასუფთავა ვებსაიტი და ყველა სოციალური მედია, მათ შორის Facebook, Instagram და Twitter. Reputation იყო სვიფტის ბოლო სტუდიური ალბომი, რომელიც გამოვიდა Big Machine Records- ის ქვეშ. 2018 წლის ნოემბერში სვიფტმა დატოვა Big Machine Records და ხელშეკრულება დადო Republic Records–თან.

## რეკლამა 
[მინი|260x260პქ|სვიფტი [2018 წელს Reputation Stadium Tour-ის დროს]]
2017 წლის აგვისტოში, გაერთიანებული ამანათების სამსახურმა (UPS) გამოაცხადა, რომ კომპანია იქნებოდა ალბომის ოფიციალური პარტნიორი. კომპანიის მანქანებს ჰქონდათ განთავრებული ალბომის გარეკანი და ისე დაატარებდნენ ამანათებს. ალბომის გამოსვლამდე ერთი თვით ადრე, სვიფტმა უმასპინძლა ექსკლუზიურ საიდუმლო სესიებს ლონდონში, როდ-აილენდში, ლოს ანჯელესში და ნეშვილში. მან თქვა: "ამ ალბომის შესახებ ყველაფერი საიდუმლოა". თითოეულ წვეულებას არაერთი დამსწრე ჰყავდა, სულ 500 ფანი იყო არჩეული მსოფლიოს სხვადასხვა ქვეყნიდან. ფანებმა ტეილორთან ერთად მოუსმინეს ალბომს და გადაიღეს ფოტოები.

მომღერალმა AT&T-თან თანამშრომლობით 1 ნოემბერს გამოუშვა ონლაინ სერიების ნაკრები, სადაც ასახული იყო ალბომის შექმნის პროცესი. 11 ნოემბერს, სვიფტი მუსიკალური სტუმარი იყო Saturday Night Live- ის 43-ე სეზონის მეხუთე ეპიზოდში, სადაც მან შეასრულა *"... Ready for it?"* და *"Call It What You Want"*. ეს იყო მისი პირველი გამოჩენა პირდაპირ ეთერში ალბომის გამოსვლის შემდეგ და მისი პირველი სტუმრობა შოუში 2009 წლის შემდეგ.

### სინგლები 
2017 წლის 24 აგვისტოს გამოვიდა მთავარი სინგლი *"Look What You Made Me Do"*. სიმღერამ მოხსნა რამდენიმე მნიშვნელოვანი რეკორდი, მათ შორის Spotify-ის რეკორდი ისტორიაში ერთ დღეში ყველაზე მეტი სთრიმის მქონე სიმღერისა და ერთ დღეში ყველაზე მეტი ნახვის მქონე ვიდეოსი იუთუბზე. იგი მოხვდა პირველი ადგილზე აშშ – ს Billboard Hot 100 –ში წლის ყველაზე დიდი გაყიდვებისა და სთრიმინგ რიცხვებით. მუსიკალური ვიდეორგოლის პრემიერა შედგა 2017 წლის MTV Video Music Awards- ზე და პირველი 24 საათის განმავლობაში 43,2 მილიონჯერ უყურეს მას იუთუბზე.

2017 წლის 3 სექტემბერს გამოვიდა სარეკლამო სინგლი *"... Ready for it?"* და შესაძლებელი გახდა მისი ციფრულად გადმოწერა. 24 ოქტომბერს სიმღერა გაგზავნეს რიტმულ თანამედროვე რადიოში, როგორც ალბომის მეორე სინგლი და ოფიციალური მუსიკალური ვიდეოს პრემიერა სამი დღის შემდეგ შედგა.
მინი|Reputation Tour მინეაპოლისში
*"End Game"*, რომელშიც მონაწილეობენ ედ შირანი და ფიუჩერი, გამოვიდა ფრანგულ რადიოში 2017 წლის 14 ნოემბერს, ხოლო ამერიკული თანამედროვე ჰიტების რადიოსადგურებში 2017 წლის 3 დეკემბერს, როგორც ალბომის მესამე სინგლი. სიმღერის მუსიკალური ვიდეო გამოვიდა 2018 წლის იანვარში.

*"New Year's* Day" გამოვიდა ამერიკის ქანთრი რადიოში, როგორც ალბომის მეოთხე არაოფიციალური სინგლი 2017 წლის 27 ნოემბერს.

*"Delicate"* გამოვიდა თანამედროვე ჰიტ და მოზრდილთა თანამედროვე რადიოში, როგორც ალბომის მეოთხე საერთაშორისო სინგლი, 2018 წლის 12 მარტს. მისი მუსიკალური ვიდეოს პრემიერა შედგა 2018 წლის iHeartRadio Music Awards- ზე.

*"Getaway Car"* იყო ალბომის საბოლოო არაოფიციალური სინგლი რომელიც გამოვიდა ავსტრალიისა და ახალი ზელანდიის რადიოში.

### სარეკლამო სინგლები 
2017 წლის 19 ოქტომბერს სვიფტმა გამოუშვა სარეკლამო სინგლი "Gorgeous". ის ხელმისაწვდომი იყო სთრიმინგ სერვისებზე. სიმღერამ მოაღწია ათეულს კანადასა და ავსტრალიაში, ხოლო ოცეულს გაერთიანებულ სამეფოსა და შეერთებულ შტატებში. იგი გაიგზავნა დიდ ბრიტანეთის რადიოსადგურებში 2018 წლის 12 იანვარს. 
[მინი|223x223პქ|Reputation Stadium Tour [მინეაპოლისი|მინეაპოლისში]]
2017 წლის 3 ნოემბერს სვიფტმა გამოუშა მეორე სარეკლამო სინგლი Reputation– დან — "Call It What You Want".

### ტური 
2017 წლის 13 ნოემბერს სვიფტმა განაცხადა, რომ ის ალბომის სტადიონის ტურს იწყებდა 2018 წელს. ტური დაიწყო 2018 წლის 8 მაისს, არიზონაში, გლენდეილის უნივერსიტეტის ფენიქსის სტადიონზე და დასრულდა 2018 წლის 21 ნოემბერს ტოკიოში. ჩატარდა სულ 53 შოუ. ტურნეს საკონცერტო ფილმი გამოვიდა Netflix– ზე 2018 წლის 31 დეკემბერს და ის გადაიღეს ჩრდილოეთ ამერიკის ბოლო კონცერტის დროს, 5 და 6 ოქტომბერს, ტეხასის არლინგტონის AT&T სტადიონზე. Reputation Stadium Tour გახდა ყველაზე შემოსავლიანი ტური ჩრდილოეთ ამერიკის ისტორიაში. მას დაესწრო 2,545,379 ადამიანი.

## შეფასება 
ალბომმა მიიღო ზოგადად პოზიტიური შეფასებები მუსიკალური კრიტიკოსებისგან. Metacritic–ზე, ალბომს აქვს 100 – დან საშუალო  ქულა 71 — 28 შეფასების საფუძველზე.

როლინგ სტოუნის პუბლიცისტმა რობ შეფილდმა დაწერა, რომ ალბომი "აჩვენებდა პოპ-მუსიკის ბნელ და ღრმა მხარეს". შეფილდმა ასევე აღნიშნა: ”როგორც პოპის ერთ – ერთი ყველაზე დიდი მცველი, ის ცდილობს რაიმე ახლის შექმნას, როგორც ყოველთვის”. *The Independent-ის'' პუბლიცისტი როიზინ ო'კონორი თქვა, რომ "Call It What You Want” იყო საუკეთესო სიმღერა, რომელიც სვიფტს ოდესმე შეუქმნია ”, ასევე შეაქო ჯეკ ანტონოფის წარმოება ალბომში, მას” არსებითი ”უწოდა; "[ანტონოფის] სიყვარული ოთხმოცდაათიანი სინთ-პოპისადმი, მაქს მარტინისა და შელბეკის ცეკვისა და ელექტრონული მუსიკის შერწყმა შესანიშნავი საპირწონეა".

### წლის სიები 
### ათწლეულის სიები 
## ჯილდოები და ნომინაციები 
## კომერციული წარმატება 
[მინი|273x273პქ|სვიფტი [2018 წელს]]
გამოსვლიდან პირველ კვირაში მსოფლიოში ალბომის ორი მილიონი ასლი გაყიდა. აშშ-ში ერთ დღეში გაიყიდა დაახლოებით 700,000 ეგზემპლარი და 1,05 მილიონი გამოშვებიდან ოთხი დღის განმავლობაში. Reputation-ის დებიუტი შედგა პირველ ადგილზე ბილბორდ 200-ში 1,238 მილიონი ასლის ექვივალენტის ერთეული, რომელიც 1,216 მილიონი სუფთა გაყიდვისგან შედგებოდა. ეს იყო მისი მეოთხე ალბომი, რომელიც გაიყიდა მილიონი ეგზემპლარი პირველ კვირაში, ამით ტეილორი გახდა პირველი არტისტი რომელმაც ეს შეძლო.

ალბომმა მთლიანობაში ოთხი კვირა გაატარა ნომერ პირველ ადგილზე. 2017 წლის ბოლოსთვის 1,903,000 ეგზემპლარის გაყიდვით, Reputation იყო წლის ყველაზე გაყიდვადი ალბომი აშშ – ში. ალბომების ექვივალენტური ერთეულების მიხედვით, მან 2,336,000 ერთეული გამოიმუშავა. ალბომი იყო 2018 წლის Billboard 200-ის წლის ბოლო ჩარტის ნომერ პირველი ალბომი. 2019 წლის ივლისისთვის აშშ-ში ალბომის 2.23 მილიონი ეგზემპლარი გაიყიდა.

კანადაში, Reputation იყო სვიფტის მეხუთე ნომერ პირველი ალბომი კანადური ალბომების ჩარტში. პირველი კვირის გაყიდვების 80,000 ასლი (სულ 81,000 ალბომის ექვივალენტი ერთეული), მას ყველაზე დიდი დებიუტი ჰქონდა 2017 წელს. მან სამი კვირა გაატარა კანადური ალბომების სათავეში.

სამი დღის განმავლობაში ალბომის 65,000 ეგზემპლარი გაიყიდა გაერთიანებულ სამეფოში ​​და მისი დებიუტი შედგა გაერთიანებული სამეფოს ალბომების ჩარტში 84,000 ასლით, რაც გახდა სვიფტის მესამე ნომერ პირველი ალბომი. ალბომმა ასევე მიაღწია ალბომების ჩარტის სათავეს ევროპისა და ოკეანეთის სხვა ქვეყნებშიც, მათ შორის: ავსტრიაში, ავსტრალიაში, ირლანდიაში, ნიდერლანდებში, ახალ ზელანდიაში, ნორვეგიაში, პორტუგალიაში, სლოვაკეთში, ესპანეთსა და შვეიცარიაში.

ალბომმა წარმატებას მიაღწია აზიაშიც. იგი გახდა ერთ – ერთი ყველაზე გაყიდვადი ციფრული ალბომი ჩინეთში. 2019 წლის აგვისტოს მონაცემებით ჩინეთში ალბომის ერთ მილიონზე მეტი ერთეული გაიყიდა. ფონოგრამების ინდუსტრიის საერთაშორისო ფედერაციის (IFPI) თანახმად, Reputation მსოფლიოში 2017 წლის მეორე ყველაზე გაყიდვადი ალბომი იყო, 4,5 მილიონი ეგზემპლარით.

## სიმღერების სია 
## ჩარტები 
### კვირის ჩარტები
### თვის ჩარტები
### წლის ბოლო ჩარტები
### ათწლეულის ბოლო ჩარტები
### ყველა დროის ჩარტი
## სერთიფიცირება და გაყიდვები 
## გამოცემის ისტორია 
## რესურსები ინტერნეტში 
* Reputation ტეილორ სვიფტის ვებსაიტზე

## სქოლიო 
კატეგორია:2017 წლის ალბომები
კატეგორია:ტეილორ სვიფტის ალბომები
კატეგორია:ალბომები ჯეკ ანტონოფის პროდიუსერობით
კატეგორია:ალბომები მაქს მარტინის პროდიუსერობით